Tim Cook เผย ในช่วง 6 เดือนที่ผ่านมา Apple ได้เข้าซื้อบริษัทอื่นๆ ไปมากถึง 20-25 บริษัท - FINNOMENA
Tim Cook ให้สัมภาษณ์ CNBC ในงานประชุมผู้ถือหุ้น Berkshire Hathaway บริษัทของ Warren Buffett ระบุว่า ในช่วง 6 เดือนที่ผ่านมา Apple ได้เข้าซื้อบริษัทอื่นๆ ไปมากถึง 20-25 บริษัท หรือเฉลี่ยแล้วแทบจะมีการเข้าซื้อทุก 2-3 สัปดาห์เลยทีเดียว
8 พ.ค. 2562

Tim Cook ให้สัมภาษณ์ CNBC ในงานประชุมผู้ถือหุ้น Berkshire Hathaway บริษัทของ Warren Buffett ระบุว่า ในช่วง 6 เดือนที่ผ่านมา Apple ได้เข้าซื้อบริษัทอื่นๆ ไปมากถึง 20-25 บริษัท หรือเฉลี่ยแล้วแทบจะมีการเข้าซื้อทุก 2-3 สัปดาห์เลยทีเดียว
ซึ่ง Apple ไม่ได้ประกาศให้รู้ในทุกการเข้าซื้อ เพราะหลายบริษัทก็ยังเล็กมาก ซึ่งจุดประสงค์ใหญ่ๆ ของการเข้าซื้อมากมายก็เป็นเพราะ Apple มองหาคนและบริษัทที่มีพรสวรรค์และความสามารถ
การเข้าซื้ออย่างมากมายนี้ตอกย้ำถึงกำลังซื้อที่ Apple มี โดย Apple รายงานยอดเงินสดสะสม 225.4 พันล้านดอลลาร์ทำให้ Apple เป็นหนึ่งในบริษัทที่ร่ำรวยด้วยเงินสดมากที่สุดในโลก แต่ Apple ก็ไม่ค่อยจะซื้อกิจการใหญ่ๆ เลย ที่ใหญ่หน่อยก็ซื้อ Beats บริษัทหูฟังซึ่งย้อนไปตั้งแต่ปี 2014
ก่อนหน้านี้ นักวิเคราะห์ JP Morgan ก็ออกมาคาดการณ์ว่า 3 บริษัทที่ Apple มีโอกาสซื้อกิจการคือ Netflix, Sonos และ Activision Blizzard
ที่มา : https://www.blognone.com/node/109630
FINNOMENA Hot News Digest
คือการนำข่าวเรื่องการเงินการลงทุนที่สำคัญ ๆ ในแต่ละวัน มาทำการย่อย (digest) ให้เข้าใจง่าย ๆ รวมถึงอธิบายถึงผลที่อาจจะเกิดขึ้นจากเรื่องดังกล่าว โดยทีมงาน FINNOMENA เพื่อให้นักลงทุนได้เสริมความเข้าใจในข่าวสารต่าง ๆ ได้ดีขึ้น และเรียนรู้ที่จะวิเคราะห์เรื่องราวต่าง ๆ ได้ด้วยตัวเอง
แท็ก:
แชร์บทความ: